UEFA Superkarikas 2015

UEFA Superkarikas 2015 (inglise keeles 2015 UEFA Super Cup) või 2015. aasta UEFA Superkarikafinaal mängiti 11. augustil 2015 Thbilisis Boris Paichadze Dinamo Arenal kahe Hispaania klubi, Barcelona ja Sevilla vahel.

See oli 40. UEFA Superkarika finaalmäng. Võistlust korraldab UEFA ja osalejateks on kahe tugevaima Euroopa klubijalgpalli võistluste, UEFA Meistrite Liiga ja UEFA Euroopa Liiga, valitsevad meistrid.

Barcelona osales superkarikal üheksandat korda, millest eelnevad olid nad võitnud ja kaotanud neli korda. Sevilla osales võistlustel neljandat korda, nad olid varem võitnud korra ja kahel korral kaotanud. Sellel võistlusel olid samad meeskonnad varem kohtunud 2006. aasta karikamängus, mille võitis Sevilla 3:0.

Meeskonnad kvalifitseerusid sellele võistlusele, võites kaks hooajalist Euroopa võistlust. Barcelona võitis UEFA Meistrite Liiga 2014–15, alistades finaalis Itaalia klubi Juventuse tulemusega 3:1. Sevilla kvalifitseerus kui UEFA Euroopa Liiga 2014–15 võitjad. Nad alistasid finaalis Ukraina klubi Dnipropetrovski Dnipro tulemusega 3:2.

Barcelona võitis pärast lisaaega tulemusega 5:4 ning teenis seega viienda Superkarikatiitli, mis on võrdne AC Milani rekordiga.

Üheksas kord superkarikal osalemine oli samuti rekord, kaks korda rohkem kui Milanil. Dani Alvesi neljas superkarika võit ja viies osavõtt on võrdsed Paolo Maldini rekorditega, ning Luis Enriquest sai neljas mees pärast Pep Guardiolat, Carlo Ancelottit ja Diego Simeonet, kes on võitnud UEFA Superkarika nii treeneri kui ka mängijana. Üheksa löödud väravat oli ka uus superkarika ühe mängu rekord, ning 51 940 pealtvaatajat oli neutraalse väljakuga UEFA Superkarika finaali rekord.

Mängupaik
pisi|Boris Paichadze Dinamo Arena Thbilisis võõrustas mängu
Algselt teatati UEFA täitevkomitee istungil 5. märtsil 2014, et mäng toimub Mikheil Meskhi staadionil, kuid mängupaigaks muudeti hiljem Boris Paichadze Dinamo Arena. See oli esimene UEFA Superkarikas mis toimus Gruusias.

Boris Paichadze Dinamo Arena ehitati 1976. aastal ja renoveeriti 2011. See on Gruusia jalgpallikoondise ja Thbilisi FC Dünamo koduväljak.

Meeskonnad
MeeskondKvalifitseerumineEelmised osavõtud (paksus kirjas on võiduaastad) BarcelonaUEFA Meistrite Liiga 2014–15 võitjad1979, 1982, 1989, 1992, 1997, 2006, 2009, 2011 SevillaUEFA Euroopa Liiga 2014–15 võitjad2006, 2007, 2014

Mäng

Kokkuvõte
pisi|Barcelona tõstmas UEFA Superkarikat pärast Sevilla alistamist finaalis
Sevilla asus juhtima kolmandal minutil Éver Banega vindiga löödud karistuslöögist, mille teenis José Antonio Reyes, kui Javier Mascherano tema vastu vea tegi. Barcelona viigistas seisu sarnasel viisil, Lionel Messi lõi värava otse karistuslöögist, mille teenis Ivan Rakitić. Tema vastu tegi vea ta endine klubikaaslane Banega. Lühidalt pärast seda lõi Suárez värava, kuid see tühistati suluseisu tõttu. Poolajaks tegi tulemuseks 3:1 Rafinha.

Suárez lõi värava teise poolaja alguses Sergio Busquetsi söödust. Busquets võttis Sevilla poolel söödu vahelt ning andis Suárezele väravasöödu. Reyes lõi viis minutit hiljem Vitolo tsenderdusest vastuvärava. 72. minutil tegi Jérémy Mathieu oma karistusalas Vitolo vastu vea, ning sellele järgnenud penaltist lõi Kévin Gameiro seisuks 4:3. Kui 10 minutit oli veel mängida, viigistasid kaks Sevilla vahetusmängijat seisu. Jevhen Konopljanka lõi Ciro Immobile tsenderduse karistusalasse väravaks. Messi lõi 89. minutil peaaegu karistuslöökidest kübaratriki, kuid tema löök tabas latti.

Barcelona vahetas lisaajaks Mascherano asemele sisse Pedro. Kui 5 minutit oli veel teist lisaaega mängida, lõi ta Messi karistuslöögist tagasipõrganud palli väravasse, täpselt nagu ta oli seda teinud Donetski Šahtari vastu 2009. aastal. Lisaaja lisaminutitel oli Adil Ramil pääses karistusalajoonelt löögile, kuid ta lõi mööda, ja Barcelona võitis Superkarika rekordiliselt viiendat korda.

Detailid

 VV 1  Marc-André ter StegenKA 6  Dani Alves  KA 3  Gerard PiquéKA 14 Javier Mascherano   KA 24 Jérémy Mathieu  PK 4  Ivan RakitićPK 5  Sergio Busquets  PK 8  Andrés Iniesta (K)   RÜ 10 Lionel MessiRÜ 9  Luis SuárezRÜ 12 Rafinha   Vahetusmängijad:VV 13 Claudio BravoKA 15 Marc Bartra   KA 21 AdrianoPK 20 Sergi Roberto   RÜ 7  Pedro    RÜ 29 Sandro RamírezRÜ 31 Munir El HaddadiPeatreener: Luis Enrique300px VV 13 BetoKA 23 Coke  KA 3  Adil RamiKA 4  Grzegorz Krychowiak  KA 2  Benoît TrémoulinasPK 7  Michael Krohn-Dehli  PK 19 Éver Banega  PK 10 José Antonio Reyes (K)   PK 8  Vicente Iborra   PK 20 VitoloRÜ 9  Kévin Gameiro   Vahetusmängijad:VV 1  Sergio RicoKA 25 Mariano   PK 12 Gaël KakutaPK 16 LuismiPK 17 Denis SuárezPK 22 Jevhen Konopljanka   RÜ 11 Ciro Immobile    Peatreener: Unai Emery

Parim mängija:
Lionel Messi (Barcelona)

Abikohtunikud:
Damien MacGraith (Iirimaa)
Francis Connor (Šotimaa)
Neljas kohtunik:
Graham Chambers (Šotimaa)
Lisakohtunikud:
Bobby Madden (Šotimaa)
Kevin Clancy (Šotimaa)Mängureeglid
90 minutit.
Vajadusel 30 minutit lisaaega.
Penaltiseeria, kui seis on endiselt viigis.
Varumängijaid võib olla üles antud seitse, kellest võib kasutada kolme.

Statistika

+Esimene poolaeg Statistika Real Madrid SevillaVäravad31Pealelöögid86Löögid raami52Tõrjed12Pallivaldamine63%37%Nurgalöögid42Tehtud vead47Suluseisud12Kollased kaardid01Punased kaardid00

+Teine poolaeg Statistika Real Madrid SevillaVäravad12Pealelöögid108Löögid raami33Tõrjed02Pallivaldamine57%43%Nurgalöögid12Tehtud vead117Suluseisud11Kollased kaardid12Punased kaardid00

+Lisaaeg Statistika Real Madrid SevillaVäravad10Pealelöögid63Löögid raami21Tõrjed11Pallivaldamine68%32%Nurgalöögid30Tehtud vead57Suluseisud11Kollased kaardid32Punased kaardid00

+Kokku Statistika Real Madrid SevillaVäravad54Pealelöögid2417Löögid raami106Tõrjed25Pallivaldamine62%38%Nurgalöökid84Tehtud vead2021Suluseisud34Kollased kaardid45Punased kaardid00</div>

Teleülekanded
Hispaanias tegi otseülekannet beIN Sports.

Viited

Välislingid
2015 UEFA Super Cup, UEFA.com
UEFA Super Cup History: 2014, UEFA.com

2015
Kategooria:2015. aasta spordis